
Megfelelés az előírásoknak 


Ez a fejezet a számítógépre az egyes országokban érvényes 
előírásokat és az előírásoknak való megfeleléssel kapcsolatos 
Információkat tartalmazza, kivéve a vezeték nélküli 
kommunikációra vonatkozó előírásokat. A vezeték nélküli 
kommunikációra vonatkozó tudnivalók a számítógép egyéb 
dokumentációiban, például az Utmutatóban, az Utmutató 

a hardver használatához című dokumentumban vagy a Telepítési 
útmutatóban találhatók. 


Az Európai Unióra vonatkozó közlemény 


C € 


A CE jelzéssel ellátott termékek megfelelnek az Európai 
Közösség bizottsága által kibocsátott EMC Directive 
(89/336/EEC) (elektromágneses zavarásra vonatkozó), 

Low Voltage Directive (73/23/EEC) (kisfeszültségre vonatkozó) 
és — telekommunikációs szolgáltatásokat biztosító termék 

esetén — R&TTE Directive (1999/5/EC) (rádiókészülékekre 

és telekommunikációs végkészülékekre vonatkozó) előírásoknak. 


Mivel a termék megfelel a fenti az előírásoknak, így a következő 
európai normáknak is (zárójelben a megfelelő nemzetközi 
szabványok és előírások): 


E EN 55022 (CISPR 22) - Elektromágneses zavarás 


E EN55024 (IEC61000-4-2, 3, 4, 5, 6, 8, 11) — 
Elektromágneses védettség 

NH EN61000-3-2 (IEC61000-3-2) — Erősáramú vezetékek 
harmonikus sugárzása 


NH EN61000-3-3 (IEC61000-3-3) — Erősáramú vezetékek 
feszültségingadozása 


E EN 60950 (IEC 60950) — Termékbiztonság 


Repülőgépen történő szállításra 
vonatkozó közlemény 


Az elektronikus készülékek utasszállító repülőgépeken való 
használatának engedélyezése a légitársaságok hatáskörébe 
tartozik. 


FIGYELEM! Az áramütés- és tűzveszély elkerülése, illetve 

a berendezés meghibásodásának megakadályozása érdekében 
ne használjon a számítógép áramellátására háztartási elektromos 
fogyasztókhoz árusított feszültségátalakítót! 


rrr 


Az Energy Star előírások teljesítése 


A számítógép teljesíti az Amerikai Környezetvédelmi Hivatal 
(EPA) Energy Star Számítógép 3.0 programjának előírásait. 

Az EPA Energy Star embléma nem azt jelenti, hogy az EPA 
jóváhagyta a terméket. A HP az Energy Star partnervállalataként 
igazolja ezzel, hogy a termék megfelel az Energy Star 
energiafelhasználási előírásoknak. 

Az akkumulátorra vonatkozó közlemények 


FIGYELEM! A tűz és az égési sérülések kockázatának csökkentése 
érdekében ne szerelje szét, ne préselje össze, ne szúrja fel, ne dobja 
tűzbe vagy vízbe az akkumulátort, és ne zárja rövidre az érintkezőit. 
Csak az adott számítógéphez való HP akkumulátort használjon. 


XX Észak-Amerikában a lítiumion és a nikkel-fémhidrid telepek eldobása 
helyett vegye igénybe az akkumulátor-újrahasznosítási programot. 
A program keretében a számítógéphez kap egy bélyeggel ellátott, 
megcímzett, bélelt postai borítékot, amelyben újrafeldolgozó üzembe 
küldheti az akkumulátort. Itt a fém alkatrészeket újrahasznosítják. 
További információért látogasson el az újrahasznosítási program 
webhelyére a https://www.orderz.com/recycle címen. 


Európában: ne a háztartási hulladékkal együtt dobja ki a telepeket. 
Juttassa el azokat a nyilvános gyűjtőhelyek valamelyikére, vagy küldje 
vissza a HP-nek, a HP hivatalos üzleti partnereinek vagy azok 
képviseleteinek. 


VIGYÁZAT! 
NEM MEGFELELŐ TÍPUSÚ AKKUMULÁTOR BEHELYEZÉSE 
ROBBANÁSVESZÉLYT OKOZHAT. 
A ELHASZNÁLÓDOTT AKKUMULÁTOROKAT 


AZ UTASÍTÁSOK SZERINT KEZELJE. 


Az akkumulátor eltávolítására vonatkozó 
információkat a számítógéphez kapott 
dokumentációból tudhatja meg. 

Tápkábelekkel kapcsolatos közlemény 


Ha a számítógéphez vagy annak külső tápegységéhez nem kapott 
tápkábelt, az adott országban használatos tápkábelt szerezzen be. 


A hálózati kábel feleljen meg a termék villamos jellemzőit 
tartalmazó címkén feltüntetett feszültség- és 
áramerősség-értékeknek. A vezeték által elviselt feszültség és 
áramerősség értéke legyen magasabb, mint a terméken 
feltüntetett értékek. A huzal átmérője legalább 0,75 mm, a kábel 
hossza pedig 1,5-2 méter közötti legyen. Ha kérdése van 

a használandó kábel típusát illetően, forduljon a HP hivatalos 
szervizéhez. 


A hálózati kábelt úgy kell vezetni, hogy ne lehessen rálépni, és ne 
vághassa el ráhelyezett vagy nekitámasztott tárgy. Ügyeljen az 
elektromos csatlakozódugó, a fali aljzat és azon pont helyzetére, 
ahol a kábel a készülékbe csatlakozik. 


A számítógéphez csak az ahhoz mellékelt, vagy a HP által 
tartalékként biztosított, illetve választható tartozékként kínált 
váltakozó áramú adaptert használja. 


A Macrovision Corporation közleménye 


A termék olyan szerzői jogvédelmi technológiát alkalmaz, 
amelyet az Amerikai Egyesült Államok szabadalmai, valamint 
a Macrovision Corporation és más jogtulajdonosok birtokában 
lévő szellemi tulajdonjogok védenek. A szerzői joggal védett 
feljogosított személyek használhatják. A vállalat csak otthoni 
vagy más korlátozott használatot engedélyez, hacsak 

a használatra külön felhatalmazást nem adott ki. A termék 
kódjának visszafejtése törvénybe ütköző cselekedet. 

A lézert használó eszközökre vonatkozó 
biztonsági közlemények 


Az összes lézert használó termékkel ellátott HP rendszer megfelel 
a vonatkozó biztonsági előírásoknak (beleértve az IEC 825-öt is). 
A készülék a lézert használó termékekre hatóságilag előírt 
teljesítményjellemzők alapján 1. osztályú (Class 1) lézeres 
terméknek minősül. Nem bocsát ki káros fénysugarakat, 

a lézernyaláb a felhasználás és karbantartás során minden 
üzemmódban teljesen zárt térben marad. 


A lézer adatai 


A lézer típusa: félvezetős (GaAlAs) 

Hullámhossz: 780 + 35 nm 

Széttartási szög: 53,5° + 1,59 

Kimeneti teljesítmény: kevesebb mint 0,2 mW vagy 
10 869 W.m sr! 

Polarizáció: Cirkuláris 

Numerikus nyílás: 0,45 + 0,04 


A készüléket csak a HP által képzett, feljogosított szakemberek 
javíthatják. Az összes itt részletezett hibakeresési és javítási 
eljárás csak részegység-, illetve modulszintű javítást tesz 
lehetővé. Az egyes nyomtatott áramköri lapok és részegységek 
bonyolultsága miatt ne kísérletezzen alkatrészszintű javítással 
és a nyomtatott áramköri lapok módosításával. A nem megfelelő 
javítás veszélyeztetheti az Ön és környezete biztonságát. 

A modemmel kapcsolatos közlemények 


Fontos biztonsági előírások 


FIGYELEM! A tűzesetek, az áramütések és az egyéb sérülések 
veszélyének csökkentése érdekében a készülék használatakor kövesse 
az alapvető biztonsági előírásokat, köztük az alábbiakat: 


NH Ne használja a készüléket nedves környezetben, például fürdőkád, 
mosdótál, konyhai mosogató, mosógép, úszómedence közelében 
vagy nedves pincében. 

Ne használja a készüléket zivataros időben, mert 

a villámcsapás esetleg áramütést okozhat. 

Ne használja a készüléket gázszivárgás bejelentésére, 

ha a szivárgás közelében tartózkodik. 

Mielőtt felnyitja a készülék házát, szigeteletlen modemkábelt, 
csatlakozót vagy más belső alkatrészt érint meg, mindig húzza 
ki a modemből a telefonkábelt. 

NI Hava készülékhez nem kapott telefonkábelt, a tűzveszély elkerülése 
érdekében kizárólag 0,4 mm átmérőjű (26 AWG) vagy annál 
vastagabb telefonkábelt használjon. 

NI A hálózati csatlakozóaljzathoz (RJ-45) ne csatlakoztasson modem- 
vagy telefonkábelt. M 

ORIZZE MEG EZEKET AZ UTASÍTÁSOKAT! 


A telekommunikációs eszköz engedélye 


A számítógépben lévő távközlési eszközzel azoknak az 
országoknak a telefonhálózatára lehet csatlakozni, amelyeknek az 
engedélye szerepel a számítógép alján vagy a modemen található 
termékcímkén. 


Használja az eszközhöz kapott dokumentációt, hogy a terméket 
biztosan a tartózkodási helyének megfelelően konfigurálja. 

Ha nem azt az országot választja ki, amelyben tartózkodik, 
előfordulhat, hogy a modem beállítása sérti az adott ország 
távközlési előírásait vagy törvényeit. Az is előfordulhat, hogy 
ebben az esetben a modem sem működik megfelelően. 

Ha az ország kiválasztásakor üzenet jelenik meg, amely arról 
tájékoztatja, hogy az adott ország távközlési rendszerét a modem 
nem támogatja, akkor a modem az adott országban nem 
rendelkezik hatósági engedéllyel, és ott nem használható. 

Elektrosztatikus kisülés 


Az ujjak vagy más elektrosztatikusan feltöltött anyag okozta 
elektrosztatikus kisülés megrongálhatja az elektronikus 
alkatrészeket. Az elektrosztatikus kisülésre érzékeny alkatrészek 
megérintése előtt süsse ki a sztatikus elektromosságot az 

e fejezetben leírt módszerek valamelyikével. 


Az elektrosztatikus kisülés megelőzése 


A meghajtók kezelése 


A meghajtók megérintése előtt süsse ki a sztatikus 
elektromosságot külső festetlen fémfelület vagy olyan eszköz 
megérintésével, amely földelt dugasszal csatlakozik egy 
elektromos hálózati aljzatba. 


A meghajtón és a számítógépen lévő csatlakozók tüskéihez 
ne érjen hozzá. 


Belső alkatrészek kezelése 


Belső alkatrészek eltávolításakor és behelyezésekor ügyeljen az 
alábbiakra: 


E Tartsa az alkatrészeket antisztatikus tokban mindaddig, amíg 
fel nem készült a beépítésükre. 


E Legyen minden elérhető közelségben, amire a beépítéshez 
szüksége lesz, hogy az eljárás megkezdése után ne kelljen 
elhagynia a munkaterületet. 


E Használjon nem mágnesezhető szerszámokat. 

ŒE Az elektronikus alkatrészek megérintése előtt süsse ki 
a sztatikus elektromosságot a jelen fejezet későbbi részében 
leírt földelési módszerek valamelyikével. Ha a művelet 
közben el kell hagynia a munkaterületet, a munka folytatása 
előtt ne felejtse el ismét földelni magát. 


NH  Neérjen az érintkezőtüskékhez, vezetékekhez és nyomtatott 
áramkörökhöz. Az elektronikus alkatrészeket olyan ritkán 
érintse meg, amennyire csak lehetséges. 


E Az eltávolított alkatrészt helyezze antisztatikus tokba. 


Földelési módszerek 


Ha az eltávolítási vagy beépítési utasítás a számítógép elektromos 
hálózatról való leválasztását írja elő, a megfelelő földelés után, 
de még a fedél eltávolítása előtt hajtsa azt végre. Használja az 
alábbiakban ismertetett földelési módszerek valamelyikét 

(vagy mindkettőt): 


E Érintse meg egy készülék külső festetlen fémfelületét, 
miközben a készülék földelt dugasszal csatlakozik egy 
elektromos hálózati aljzatba. 


WHI Használjon olyan csuklópántot, amelyet földelőhuzal köt 
össze a számítógép házával. A csuklópántok olyan rugalmas 
földelőpántok, amelyeknek földelőhuzaljában egy minimum 
1 megaohm +10 százalékos ellenállás van. A megfelelő 
földelés érdekében a pántot szorosan a bőrre simulva viselje. 


A sztatikus elektromossággal kapcsolatos további információért, 
illetve az alkatrészek eltávolításával és beszerelésével kapcsolatos 
segítségért lapozza fel a termékhez mellékelt A HP telefonszámai 
a különböző országokban című útmutatót, amelyből tájékozódhat 
az ügyfélszolgálati lehetőségekről. 

